২০২৬ সালে বিজেপিকে এক ছটাক জমি ছাড়ব না: অভিষেক

কলকাতা: ছাত্র পরিষদের মঞ্চ থেকেই জয়ের হুঙ্কার তৃণমূলের (Tmc) সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। এদিন তিনি বলেন, ‘বিজেপির ক্ষমতা থাকলে ৫০ পার করে দেখাক। আমরা ভেঙে দাও, গুঁড়িয়ে দাও-এর রাজনীতি করি না। আমরা সাজিয়ে দাও, গড়ে দাও-এর আদর্শ অনুসরণ করি। ২০২৬-এ বিজেপিকে এক ছটাক জমি ছাড়ব না। ইডি, সিবিআই, বিচারব্যবস্থা, সংবাদমাধ্যম আমাদের বিরুদ্ধে কিন্তু বাংলার ১০ লক্ষ মানুষ আমাদের সঙ্গে রয়েছে।’

বৃহস্পতিবার তৃণমূলের ছাত্র পরিষদের প্রতিষ্ঠা দিবস। মেয়ো রোডে গান্ধী মূর্তির পাদদেশে সেই সংক্রান্ত কর্মসূচি চলছে। প্রধান বক্তা হিসেবে উপস্থিত ছিলেন অভিষেক বন্দ্যোপাধ্যায়। ছিলেন মুখ্যমন্ত্রী মমতা বন্দ্যোপাধ্যায়ও।

আরও পড়ুন: অভিষেক বন্দ্যোপাধ্যায়ের উপর হামলার হুমকি! গ্রেফতার যুবক

উল্লেখ্য, ২০২৪ সালের ৯ আগস্ট কর্তব্যরত অবস্থায় ধর্ষণ ও খুনের শিকার হন এক তরুণী চিকিৎসক। ঘটনার পর ক্ষোভে ফেটে পড়ে গোটা বাংলা। কয়েক ঘণ্টার মধ্যেই কলকাতা পুলিশ সিভিক ভলান্টিয়ার সঞ্জয় রায়কে গ্রেফতা র করে। পরে মামলার তদন্তভার সিবিআইয়ের হাতে তুলে দেওয়া হয়।

এই ঘটনার প্রতিবাদে জুনিয়র ডাক্তারদের একাংশ কর্মবিরতিতে শামিল হন। বিরোধীদের বিশেষ করে বাম ও অতিবাম শিবিরের নানা অভিযোগ সত্ত্বেও সিবিআই শেষ পর্যন্ত পুলিশের তদন্তকেই মান্যতা দেয়।

তবে এখনও পর্যন্ত ধর্ষণ ও খুনের ঘটনায় সঞ্জয় রায় ছাড়া আর কাউকে গ্রেপ্তার করা হয়নি। আদালত তাকে দোষী সাব্যস্ত করে আমৃত্যু কারাদণ্ডের নির্দেশ দিয়েছে। কিন্তু এই রায়ে জনমনে যেমন ক্ষোভ রয়ে গেছে, তেমনই অসন্তুষ্ট রাজ্য প্রশাসনও।